Свята Змёртвыхпаўстання Пана ў хрысціянскім свеце, а таксама ў Каталіцкім касцёле з’яўляецца найважнейшай урачыстасцю з усіх, якія адзначаюцца ў літургічным годзе. Гэты дзень — рэалізацыя плана збаўлення, які выканаў Езус Хрыстус. Няма большага і найдасканалейшага дня ў ласцы адкуплення, як велікодная ўрачыстасць, а таксама дня, які прыносіў бы столькі радасці і надзеі ў наша штодзённае жыццё.